text: AC Horsens fyrer seks
  28 maj 2014 kl. 08.27
  AC Horsens har besluttet at afskedige seks medarbejdere i klubbens administration. Det er det første af en række tiltag i kølvandet på, at oprykningen til superligaen glippede.
  - Det er en nødvendig manøvre for at sikre en fremtidig stabilisering af omkostningerne, og set i lyset af endnu en sæson i landets næstbedste række er dette et hårdt, men nødvendigt skridt, siger direktør Henrik Ravn og bestyrelsesformand Ole Simonsen i en pressemeddelelse.
  Allerede i klubbens årsrapport blev der varslet massive besparelser, hvis målsætningen om oprykning til superligaen glippede.
  